钦定古今图书集成/理学汇编/经籍典/第138卷 > 《汉韩婴诗外传二》 > 《板三》
## 钦定古今图书集成/理学汇编/经籍典/第138卷 > 《汉韩婴诗外传二》 > 《板三》

传曰：天子居广厦之下，帷帐之内，旃茵之上，被躧舄，
视不出间，莽然而知天下者，以其贤左右也。故独视
不若与众视之明也，独听不若与众听之聪也，独虑
不若与众虑之切也。故明王使贤臣辐辏并进，所以
通中正而致隐居之士。《诗》曰：“先民有言，询于刍荛。”此
之谓也。